Opgetofde Figo onderskatte klein juweel(Foto: Verskaf) Ford het onlangs vir sy Figo’tjie ŉ nuwe jassie aangetrek. Hulle noem hom die Figo Freestyle. Daar is heelwat “cross”-tjorre die afgelope tyd, maar dié is een van die min suksesvolle ombouings na my mening. Die Figo is ŉ oulike buksie wat ŉ verbasende gevoel van gehalte in dié segment bied. Motors in dié segment kan maklik blikkerig en plastiek voel. Die ontwerp is heel oulik en die binneruim is netjies. Die sitplekke is gemaklik en die paneelbord ergonomies. Die skerm op die paneelbord bied CarPlay en Android Auto. Daar is klimaatbeheer en elektriese vensters in al vier deure. (Foto: Verskaf) Die enjin in die Figo is ietwat van ŉ juweel. Dit is die romerigste driesilinderenjin tans op die mark. Dit is ŉ atmosferiese 1,5 driesilinder wat 91 kW en 150 Nm bied, een van die sterker tjorre in dié klas. 0 – 100 km/h duik op in 11,8 sekondes en hy sal aanhou tot 175 km/h terwyl hy suutjies teen 5,5ℓ/100 km aan die brandstof teug. (Foto: Verskaf) Op die oop pad is ŉ die Figo ŉ lekker reismaat én hy is rats in die dorp. Sy 15”-wiele met ŉ 65-profiel band doen wondere vir die ritgehalte en sy padhouvermoë is in die kol vir dié klas voertuig – al is daar effense bakrol om draaie. Aan die veiligheidskant steek die Figo nóg ŉ veer in sy hoed met ses lugsakke, ABS en ŉ driester veiligheidsgradering. Ek sal die Ford Figo Freestyle só opsom: Dit is ŉ oulike visuele opknapping van ŉ reeds indrukwekkende buksie. Die prysverhoging sit hom wel tussen stram kompetisie. Gaan toetsbestuur almal, een sal pas soos ŉ handskoen. Die reeks lyk só: Die mededinging lyk só: 2 jaar/ 30 000 km diensplan 3 jaar/ 45 000 km diensplan 4 jaar/ 60 000 km diensplan Tussen dié mededingers is die Citroën C3 se 5 jaar/100 000 km-diensplan ongeëwenaard. Die voertuig het ook ŉ puik ontwerp, en sterk spesifikasies.